text:
59/2003. (VI. 2.) FVM rendelete a vágósertés piacról történő kivonásának elősegítéséről.
Az agrárpiaci rendtartásról szóló 2003. évi XVI. törvény
32. §-a (1) bekezdésének a) pontjában kapott felhatalmazás alapján — figyelemmel az agrár- és vidékfejlesztési
támogatások igénybevételének általános feltételeiről szóló
290/2002. (XII. 27.) Korm. rendelet rendelkezéseire —
a következőket rendelem el:
1. § (1) A vágósertés piacán bekövetkezett piaci feszültségre
tekintettel vágósertés felvásárlására, feldolgozására és
hűtőtárolására pályázat alapján támogatást vehetnek
igénybe a 3. § (1) bekezdésében meghatározott jogosultak.
 (2) E rendelet alapján legfeljebb 30 ezer darab és/vagy
2770 hasított súly tonna, a SEUROP minősítés szerinti
S vagy E, illetve U minőségi osztályú vágósertés vásárolható fel.
2. § (1) A rendelet alapján igényelhető támogatás mértéke
a pályázott és elfogadott hasított súly kilogramm után
1,55 Ft/nap.
 (2) A támogatás kizárólag abban az esetben vehető
igénybe, ha a felvásárolt vágósertésből feldolgozott termékeket legalább 92 napig tárolta. A támogatás 92 napos
tárolás után igényelhető. A támogatás alapjának számítása
során kezdő (első) nap a betárolás napja, míg utolsó nap a
kitárolás napja.
3. § (1) Pályázatot az 1. számú melléklet szerinti pályázati
lapon nyújthat be a vágósertés felvásárlásának, feldolgozásának és tárolásának lebonyolításában való részvételre
azon csőd-, felszámolási vagy végelszámolási eljárás alatt
nem álló jogi személy, jogi személyiség nélküli gazdasági
társaság, továbbá végrehajtási eljárás alatt nem álló egyéni
vállalkozó feldolgozó, aki/amely a Vágóállat és Hús
Terméktanács (a továbbiakban: VHT) tagja, és
a) vállalja a felvásárlás, feldolgozás, tárolás elvégzését,
b) vállalja, hogy az U minőségi osztályú vágósertésre
vonatkozóan a feldolgozott sertés és marhahús termékek
minőségmegőrzése és a minőségi termék előállítás javítása
érdekében igénybe vehető támogatásról szóló 51/2003.
(V. 15.) FVM rendelet 5. § (1) és (2) bekezdése szerint
folyamatosan megállapításra kerülő és mindenkor érvényes, általános forgalmi adót vagy kompenzációs felárat
nem tartalmazó árat megfizeti. Az S és E osztályok esetében a vágósertés felvásárlási ára az U osztály ára alapján a
pályázó által a színhús kihozatal figyelembevételével képzett ár kell hogy legyen,
c) vállalja a pályázott hasított súly mennyiség legalább
92 napig történő hűtőtárolását,
d) nemzetközileg elfogadott EU, USDA, nemzeti listás
állat-egészségügyi és higiéniai minősítéssel rendelkezik,
e) a vágóállatok vágás utáni minősítéséről szóló
13/1998. (IV. 3.) FM rendeletben és a vágósertések vágás
utáni minősítéséről és a hasított féltestek kereskedelmi
osztályba sorolásáról szóló 15/1998. (IV. 3.) FM rendeletben foglaltak szerint minősítteti a vágósertést,
f) többletköltség-térítési igény nélkül biztosítani tudja
a levágott vágósertések húsának hatályos jogszabályok
által előírt módon történő tárolását,
g) vállalja az állatok átvétele, vágóhídra történő szállítása, vágása és tárolása alkalmával — a feldolgozottság
fokától függően — a felvásárlásra kerülő állatok elkülönített kezelését, azonosíthatóságát és tárolását,
h) vállalja, hogy a felvásárlásról — annak befejezését
követően — a 2. számú melléklet szerinti összesítőt készít,
amelyet a felvásárlás befejezését (vételár kifizetését) követő tíz napon belül megküld az Agrárintervenciós Központnak (a továbbiakban: AIK),
i) vállalja a felvásárlással, feldolgozással, tárolással
kapcsolatos árra vonatkozó gazdasági műveletek pénzügyi
és számviteli szempontból való elkülönített kezelését,
j) vállalja, hogy a legalább 92 napos tárolási időtartam
letelte után, a pályázat alapján betárolt mennyiség elszámolását követően az áru külpiaci értékesítéséről gondoskodik,
k) vállalja, hogy a felvásárlással, feldolgozással, betárolással összefüggő napokat 4 munkanappal korábban bejelenti az AIK részére abból a célból, hogy az AIK a vágósertés átvételét és vágását a helyszínen szúrópróbaszerűen
ellenőrizni tudja,
l) vállalja, hogy a b) pontban meghatározott árat valamennyi általa végzett felvásárlásánál megfizeti.
 (2) A pályázatokat személyesen vagy meghatalmazott
útján lehet benyújtani az AIK ügyfélszolgálatán ügyfélszolgálati időben vagy postai úton tértivevényesen. A boríté
kon fel kell tüntetni: ,,Pályázat vágósertés piacról történő
kivonásának elősegítésére’’. Postai úton történt benyújtás
esetén a benyújtás időpontját az ajánlott levél igazoló szelvényén lévő dátumbélyegző kelte igazolja. A pályázatok
benyújtásának határideje e rendelet hatálybalépését követő 15. nap. Az AIK a benyújtási határidő lejárta után, a
határidőnek megfelelően benyújtott pályázatokat a beérkezésüket követően késedelem nélkül összesíti, és haladéktalanul megküldi a (3) bekezdésben meghatározott
bizottságnak.
(3) A pályázatokat a földművelésügyi és vidékfejlesztési
miniszter által, erre a célra létrehozott bizottság bírálja el
az összesítő beérkezését követő 3 munkanapon belül.
Az elbírálás során elsőbbséget élveznek azok a feldolgozók, amelyek rövidebb időn belül vállalják a pályázott
mennyiség felvásárlását, és/vagy a 3. § (1) bekezdésének
b) pontja szerinti árnál magasabb felvásárlási árat fizetnek.
Azonos feltételeket tartalmazó pályázatok esetében a
bizottság arányos visszaosztást alkalmaz.
 (4) A bizottság döntéséről haladéktalanul értesíti az
AIK-t, amely 3 munkanapon belül a pályázó részére másra
át nem ruházható ígérvényt bocsát ki. Az ígérvény a kézhezvételtől számított 30 napig érvényes. Az ígérvény tartalmazza a pályázó nevét, adószámát, a támogatásban részesített mennyiséget. Az ígérvény alapján, annak érvényességi ideje alatt a pályázó gondoskodik a vágósertés alapanyag-termelőktől történő átvételéről, elszállításáról,
vágásáról és feldolgozásáról.
 (5) Az (1) bekezdés l) pontját a rendelet hatálybalépését
követő harmadik hónap utolsó napjáig kell alkalmazni.
4. § Az AIK a 3. § (1) bekezdésének h) pontja szerinti öszszesítőben közölt adatok valódiságát, az illetékes megyei
(fővárosi) földművelésügyi hivatal bevonásával a helyszínen ellenőrizheti.
5. § A támogatás igénybevételére jogosító igazolás kiadására
a 3. számú melléklet szerinti kérelmet a betárolt készlet
legalább 92 napos tárolási idejét követő 10 napon belül
lehet folyamatosan benyújtani az AIK-hoz. Az AIK az
igazolást a kérelem beérkezését követő 5 munkanapon
belül állítja ki.
6. § (1) A támogatást az illetékes adóhatóságtól a 0311 számú
igénylőlappal lehet igényelni, amelyhez mellékelni kell az
AIK által kiadott igazolást. Az igénylésre az adózás rendjéről szóló 1990. évi XCI. törvény rendelkezéseit kell alkalmazni. Az igazolás alapján az illetékes adóhatóság a
10032000-01905630 számú APEH Piacrajutást elősegítő
támogatások folyósítási számláról teljesíti a kifizetéseket.
A jogosulatlanul felvett támogatást ugyanerre a számlára
kell visszafizetni.
 (2) A pályázatban foglalt adatok valódiságát az AIK
szükség szerint a Földművelésügyi és Vidékfejlesztési
Minisztérium (a továbbiakban: minisztérium) és a VHT
bevonásával jogosult ellenőrizni. Amennyiben az AIK
ellenőrzése során megállapítja, hogy az igénylő a támogatás összegének megállapításához valótlan tényeket közölt,
adatokat eltitkolt, illetve az igénylő a támogatás igénybevételével vagy céljának megvalósulásával kapcsolatos
vizsgálatot vagy ellenőrzést akadályozza, a támogatás jogosulatlanul igénybe vett támogatásnak minősül. Ha a pályázó az állami támogatást jogosulatlanul vette igénybe, akkor
az agrár- és vidékfejlesztési támogatások igénybevételének
általános feltételeiről szóló 290/2002. (XII. 27.) Korm.
rendelet 11. §-ának (6)—(7) bekezdéseiben foglaltakat kell alkalmazni. A jogosulatlanul igénybe vett támogatás visszafizetését az AIK kezdeményezi az adóhatóságnál.
7. § Ez a rendelet a kihirdetése napján lép hatályba.
Dr. Németh Imre s. k.,
földművelésügyi és vidékfejlesztési miniszter


type: legislation

jurisdiction: Hungary

text:
281/2010. (IV. 9.) OVB határozata.  Az Országos Választási Bizottság – 2010. április 6-án megtartott ülésén – a választási eljárásról szóló 1997. C. törvény (a továb biak ban: Ve.) 124/A. § (3) bekezdés b) pontjában foglalt hatáskörében eljárva a dr. F. J. és dr. G. K. magánszemélyek által benyújtott országos népszavazási kezdeményezés tárgyában meghozta a következő
határozatot: Az Országos Választási Bizottság az aláírásgyűjtő ív mintapéldányának hitelesítését megtagadja.
A határozat ellen – a Magyar Közlönyben való közzétételét követő 15 napon belül – az Alkotmánybírósághoz címzett
kifogást lehet benyújtani az Országos Választási Bizottságnál (1051 Budapest, Nádor u. 2.; levélcím: 1903 Budapest,
Pf. 314; fax: 06-1-441-1729).
Indokolás I. A beadványozók 2010. március 25-én aláírásgyűjtő ív mintapéldányát nyújtották be az Országos Választási
Bizottsághoz az országos népszavazásról és népi kezdeményezésről szóló 1998. évi III. törvény (a továb biak ban: Nsztv.)
2. §-a szerinti hitelesítés céljából. Az aláírásgyűjtő íven a következő kérdés szerepelt:
„Egyetért-e azzal, hogy az Országgyűlés módosítsa a Polgári Perrendtartástól szóló 1952. évi III. törvényt (Pp.) oly módon,
hogy a bírósági jegyzőkönyv szó szerint tartalmazza a szóban kihirdetett és megindokolt bíróság által hozott határozatot?”
Az Országos Választási Bizottság megállapítja, hogy az aláírásgyűjtő ív mintapéldányán szereplő kérdés nem felel meg
az Nsztv. 13. § (1) bekezdésében foglalt egyértelműség követelményének. A népszavazásra bocsátott kérdésnek mind
a választópolgár, mind a jogalkotó számára egyértelműnek kell lennie. Az egyértelműség követelményét a testület és
az Alkotmánybíróság is a népszavazáshoz való jog alkotmányos garanciájaként értelmezi. Az Országos Választási
Bizottság megállapítja, hogy a kérdés megfogalmazása a magyar nyelvtan szabályainak nem felel meg, ezáltal annak
pontos tartalma sem állapítható meg.
Az Országos Választási Bizottság az Alkotmánybíróság gyakorlatára tekintettel megállapítja, hogy a Magyar
Köztársaság Alkotmányáról szóló 1949. évi XX. törvényből (a továb biak ban: Alkotmány) a taxatív módon felsorolt
tiltott tárgykörökön kívül a népszavazásnak más korlátai is levezethetők [75/2009. (VII. 10.) AB számú határozat,
26/2007. (VI. 25.) AB számú határozat, 25/1999. (VIII. 7.) AB határozat, ABH 1999, 251,263.]. Ilyen korlát, hogy csak olyan
népszavazási kérdés tekinthető alkotmányosan megengedhetőnek, mely nem áll ellentétben a népszavazásnak
az alkotmányos berendezkedésben betöltött szerepével. Az országos népszavazás intézménye ugyanis – amint arra
az Nsztv. preambuluma is rámutat – a választópolgároknak az ország sorsát érintő legfontosabb ügyek eldöntésében,
ille tő leg a képviseleti döntések befolyásolásában vagy megváltoztatásában való részvételével valósul meg.
Az Országos Választási Bizottság a fent leírtakra hivatkozással megállapítja, hogy a beadványozók által benyújtott,
országos népszavazáson feltenni kívánt kérdés az Alkotmány és az Nsztv. preambuluma alapján
összeegyeztethetetlen a népszavazás alkotmányos szerepével és szabályaival. Az Nsztv. preambuluma szerint „a
demokratikus hatalomgyakorlás része, hogy az ország sorsát érintő legfontosabb ügyek eldöntésében, ille tő leg
a képviseleti döntések befolyásolásában vagy megváltoztatásában a nép közvetlenül, szavazás útján is részt
vehessen”. A népszavazásra feltenni kívánt kérdés a Bizottság álláspontja szerint nem érint alkotmányos jogot és
egyértelműen kívül esik az ország sorsát érintő legfontosabb ügyek körén. A Ve. 3. § d) pontja pedig a népszavazási
eljárásban is kizárja a népszavazás alkotmányos intézményének rendeltetésével ellentétes joggyakorlást.
Az Nsztv. 10. § b) és c) pontja szerint, az Országos Választási Bizottság megtagadja az aláírásgyűjtő ív hitelesítését, ha
a kérdésben nem lehet országos népszavazást tartani és ha a kérdés megfogalmazása nem felel meg a törvény ben
előírt követelményeknek.
II. A határozat a Ve. 3. § d) pontján, az Nsztv. preambulumán, 2. §-án, a 10. § b) és c) pontján, a 13. § (1) bekezdésén,
a jogorvoslatról szóló tájékoztatás a Ve. 130. § (1) bekezdésén alapul.
Dr. Szigeti Péter s. k.,
az Országos Választási Bizottság elnöke


text:
53/2012. (VI. 19.) OGY határozata országos népszavazásról.
Az Országgyűlés az „Egyetért-e Ön azzal, hogy 100 napnál hosszabb próbaidőt munkaviszony esetében ne lehessen
kikötni?” kérdésben az országos népszavazást nem rendeli el.
Kövér László s. k.,
az Országgyűlés elnöke


text:
494/2009. (XII. 22.) OVB határozata.  Az Országos Választási Bizottság – 2009. december 17-én megtartott ülésén – a választási eljárásról szóló 1997.
C. törvény (a továbbiakban: Ve.) 124/A. § (3) bekezdés b) pontjában foglalt hatáskörében eljárva Gy. I. magánszemély
által benyújtott országos népszavazási kezdeményezés tárgyában meghozta a következő
határozatot: Az Országos Választási Bizottság az aláírásgyűjtő ív mintapéldányát hitelesíti.
A határozat ellen – a Magyar Közlönyben való közzétételét követő 15 napon belül – az Alkotmánybírósághoz címzett
kifogást lehet benyújtani az Országos Választási Bizottságnál (1051 Budapest, Nádor u. 2.; levélcím: 1903 Budapest,
Pf. 314; fax: 06-1-441-1729). Indokolás I. A beadványozó 2009. december 7-én aláírásgyűjtő ív mintapéldányát nyújtotta be az Országos Választási
Bizottsághoz az országos népszavazásról és népi kezdeményezésről szóló 1998. évi III. törvény (a továbbiakban: Nsztv.)
2. §-a szerinti hitelesítés céljából. Az aláírásgyűjtő íven a következő kérdés szerepelt:
„Egyetért-e azzal, hogy az Országgyűlés törölje el az 1989. évi XXXIV. törvény 5. § (3) és (4) bekezdéseiben a pártok számára
biztosított területi és országos listaállítási jogot, hogy ezentúl az Országgyűlésbe csak egyéni választókerületekből
kerülhessenek képviselők?” Az Országos Választási Bizottság megállapítja, hogy az aláírásgyűjtő ív a törvényben meghatározott formai, valamint
a népszavazásra feltenni kívánt kérdésre vonatkozó tartalmi követelményeknek eleget tesz, ezért hitelesítésének
akadálya nincs. II. A határozat az Nsztv. 2. §-án, a Ve. 117. § (1) bekezdésén, a jogorvoslatról szóló tájékoztatás a Ve. 130. §-ának
(1) bekezdésén alapul. Dr. Szigeti Péter s. k.,
az Országos Választási Bizottság elnöke


text:
1810/2016. (XII. 20.) Korm. határozata az Ybl Villa állami tulajdonba kerüléséhez szükséges intézkedésekről.
A Kormány a Budapest XII. kerület, belterület 10867/6. helyrajzi számon nyilvántartott, természetben 1121 Budapest, Budakeszi út
36/B. szám alatt található ingatlan (a továbbiakban: Ybl Villa) és a benne található ingóságok állami tulajdonba kerülése érdekében
 1. egyetért az  Ybl Villa és a  benne található ingóságok Miniszterelnökség által a  magyar állam javára történő
megvásárlásával;
 2. felhívja a nemzeti fejlesztési minisztert, hogy a Magyar Nemzeti Vagyonkezelő Zrt. útján működjön közre az 1. pont
szerinti feladat végrehajtásában;
Felelős: nemzeti fejlesztési miniszter
Határidő: azonnal
3. felhatalmazza a  Miniszterelnökséget vezető minisztert, hogy a  Magyarország 2016. évi központi költségvetéséről
szóló 2015. évi C. törvény 1.  melléklet XI. Miniszterelnökség fejezet, 1. Miniszterelnökség cím terhére
a 2016. költségvetési év vonatkozásában legfeljebb 1400,0 millió forint összegben az Ybl Villa és a benne található
ingóságok állam javára történő megvásárlása céljából kötelezettséget vállaljon;
Felelős: Miniszterelnökséget vezető miniszter
Határidő: 2016. december 31.
4. felhívja a  nemzeti fejlesztési minisztert, hogy gondoskodjon az  Ybl Villa és a  benne található ingóságok
vagyonkezelői jogának az  Eszterháza Kulturális, Kutató- és Fesztiválközpont vagy jogutódjaként, a  „NISTEMA”
Kereskedelmi és Szolgáltató Nonprofit Korlátolt Felelősségű Társaság részére történő átadásáról.
Felelős: nemzeti fejlesztési miniszter
Határidő: az állam tulajdonjogának létrejöttét követően azonnal
Orbán Viktor s. k.,
 miniszterelnök


text:
297/2012. (XI. 21.) KE határozata bírói kinevezésről.
Az Alaptörvény 9. cikk (3) bekezdés k) pontja, valamint a bírák jogállásáról és javadalmazásáról szóló 2011. évi
CLXII. törvény 3. § (2) bekezdése alapján – az Országos Bírósági Hivatal elnökének javaslatára – dr. Eördögh Dávid
Gábort 2012. november 15. napjától 2015. november 14. napjáig terjedő időtartamra bíróvá kinevezem.
Budapest, 2012. november 8. Áder János s. k.,
köztársasági elnök


text:
67/2003. (VI. 19.) OGY határozata az állampolgári jogok országgyűlési biztosának és általános helyettesének 2002. tevékenységéről szóló beszámoló elfogadásáról.
Az Országgyűlés az állampolgári jogok országgyűlési
biztosának és általános helyettesének tevékenységéről
szóló beszámolót elfogadja.
Dr. Szili Katalin s. k.,
az Országgyűlés elnöke


text:
44/2015. (XI. 2.) MvM rendelete a közbeszerzési és tervpályázati hirdetmények feladásának, ellenőrzésének és közzétételének szabályairól, a hirdetmények mintáiról és egyes tartalmi elemeiről, valamint az éves statisztikai összegezésről.
A közbeszerzésekről szóló 2015. évi CXLIII. törvény 198.  § (2)  bekezdés a) és b)  pontjában kapott felhatalmazás alapján,
a  Kormány tagjainak feladat- és hatásköréről szóló 152/2014. (VI. 6.) Korm. rendelet 4.  § 9.  pontjában meghatározott
feladatkörömben eljárva – a  4. alcím tekintetében a  Kormány tagjainak feladat- és hatásköréről szóló 152/2014. (VI. 6.)
Korm.  rendelet 90.  § 1.  pontjában meghatározott feladatkörében eljáró nemzetgazdasági miniszterrel egyetértésben –
a következőket rendelem el:
1. Általános rendelkezések 1. § (1) Az  Európai Unió Hivatalos Lapja kiegészítésében (Tenders Electronic Daily), a  hirdetmények elektronikus
napilapjában (a továbbiakban: TED) kell közzétenni az e rendelet 26–32. §-ában meghatározott hirdetményeket.
(2) A „Közbeszerzési Értesítő – a Közbeszerzési Hatóság Hivatalos Lapjá”-ban (a továbbiakban: Értesítő) kell közzétenni
az e rendelet 34. §-ában meghatározott hirdetményeket.
(3) A Közbeszerzési Hatóság (a továbbiakban: Hatóság) ellenőrzi a hirdetményeket, amennyiben az ellenőrzés kötelező
vagy az  ajánlatkérő azt kéri. Erre irányuló kérelem esetén a  Hatóság ellenőrzi az  ajánlatkérő által összeállított,
a  közbeszerzési eljárás megindításához szükséges egyéb közbeszerzési dokumentumokat (a  továbbiakban:
közbeszerzési dokumentumok) is.
(4) A  hirdetmények megküldése alatt a  TED-en vagy az  Értesítőben közzéteendő hirdetményeknek az  ajánlatkérő
által a  Hatóság részére történő megküldését kell érteni. Az  Értesítőben közzéteendő hirdetmények esetében
a  hirdetmény feladásának időpontja megegyezik a  megküldés időpontjával, míg a  TED-en közzéteendő
hirdetmények esetében a feladás időpontja a hirdetménynek a Hatóság által történő közzétételre feladás ideje.
2. § (1) A  Hatóság az  Értesítő szerkesztését, kiadását, a  hirdetmények kezelését, ellenőrzését, közzétételét és a  TED-en
közzéteendő, vagy az  ajánlatkérő által abban közzétenni kért hirdetmények közzétételre feladását a  hirdetmény
ellenőrzésért felelős szervezeti egysége útján látja el.
(2) A  hirdetmény ellenőrzésért felelős szervezeti egység az  e  rendeletben foglalt minden eljárási cselekményt rögzít
az általa vezetett nyilvántartásban, így különösen a hirdetmények megküldésének, közzétételre történő feladásának
és közzétételének napját.
3. § Az Értesítő a Hatóság által meghatározott rendszerességgel jelenik meg. Az Értesítő szerkesztése és kiadása során
biztosítani kell a hirdetményeknek a közbeszerzésekről szóló 2015. évi CXLIII. törvényben (a továbbiakban: Kbt.) és
e rendeletben meghatározott határidőknek megfelelő közzétételét.
4. § Ahol e rendelet közbeszerzést említ, azon koncessziós beszerzési eljárást és tervpályázatot is megfelelően érteni kell.
2. A hirdetmények megküldése, feladása, javítása, visszavonása, valamint a hirdetmények TED-en
történő közzétételre való feladása
5. § (1) Az  ajánlatkérőnek a  26–32.  § szerinti hirdetményeket a  közbeszerzési eljárásokban elektronikusan gyakorolható
eljárási cselekmények szabályairól szóló kormányrendeletben meghatározott elektronikus úton – a  Hatóságon
keresztül, a  Hatóság által nyújtott informatikai rendszer igénybevételével – kell megküldenie az  Európai Unió
Kiadóhivatalának (a továbbiakban: Kiadóhivatal).
(2) Az ajánlatkérőnek a 34. § szerinti hirdetményeket a közbeszerzési eljárásokban elektronikusan gyakorolható eljárási
cselekmények szabályairól szóló kormányrendeletben meghatározott elektronikus úton és módon – a Hatóság által
nyújtott informatikai rendszer igénybevételével – kell megküldenie a Hatóságnak.
(3) Hirdetményt közzétételre csak az  az ajánlatkérő küldhet meg, illetve hirdetményben ajánlatkérőként csak
olyan szervezet szerepelhet, amely a  Kbt. 26.  § (1)  bekezdése szerinti értesítési kötelezettségének – legkésőbb
a hirdetmény Hatóság részére történő megküldése előtt kettő munkanappal – eleget tett.
(4) Az  ajánlatkérőnek minősülő szervezetek esetében a  Kbt. 26.  § (1)  bekezdése szerinti kötelezettség teljesítése
– a  Hatóság által nyújtott informatikai rendszer igénybevételével – ajánlatkérő felvételére, adatváltozására, illetve
törlésére irányuló kérelemmel történik.
(5) A hirdetményellenőrzésért felelős szervezeti egység a (4) bekezdés szerinti kérelmet haladéktalanul, de legkésőbb
annak beérkezésétől számított egy munkanapon belül bírálja el.
(6) Amennyiben a  (4)  bekezdés szerinti kérelemben foglaltak megfelelnek a  Kbt., illetve a  vonatkozó jogszabályok
szerinti követelményeknek, a hirdetményellenőrzésért felelős szervezeti egység a kérelmet jóváhagyja.
(7) Amennyiben a  (4)  bekezdés szerinti kérelemben foglaltak hiányosak vagy nem felelnek meg a  Kbt., illetve
a  vonatkozó jogszabályok szerinti követelményeknek, a  hirdetményellenőrzésért felelős szervezeti egység
a  kérelmet elutasítja, és erről az  ajánlatkérőt haladéktalanul, de legkésőbb egy munkanapon belül tájékoztatja,
megjelölve az elutasítás indokát. Az elutasított kérelem esetében ajánlatkérő jogosult javított kérelmet benyújtani,
melyben az elutasítás indokaként megjelölt hiányosságot vagy a Kbt.-nek, illetve a vonatkozó jogszabályoknak nem
megfelelő tartalmat javítja.
(8) A  Kbt. 26.  § (1)  bekezdésben foglalt kivétel alá tartozó ajánlatkérők esetében e  § (4)–(7)  bekezdései megfelelően
alkalmazandók azzal, hogy az  ilyen szervezetek kötelesek a  Hatóság által nyújtott informatikai rendszerben
regisztrálni, de nem kötelesek a Hatóság által vezetett ajánlatkérők nyilvántartásába (a továbbiakban: ajánlatkérők
nyilvántartása) történő felvételre.
6. § (1) A Kbt. szerinti, – az ajánlatkérő által – a TED-en vagy az Értesítőben közzéteendő vagy közzétehető hirdetmények
TED-en történő közzétételre való feladását, illetve az  Értesítőben történő közzétételét a  hirdetmény ellenőrzésért
felelős szervezeti egységhez megküldött kérelemmel kell kezdeményezni.
(2) A  hirdetmény közzétételre való feladására vagy közzétételére irányuló kérelmet az  ajánlatkérő vagy képviselője
(a továbbiakban: kérelmező) nyújthatja be a hirdetmény ellenőrzésért felelős szervezeti egységhez. Ha a kérelmet
az  ajánlatkérő nevében más személy vagy szervezet nyújtja be, úgy kell tekinteni, hogy ő az  ajánlatkérő által
meghatalmazott, és az  ajánlatkérőnek küldendő iratokat a  hirdetmény ellenőrzésért felelős szervezeti egység
e  személynek vagy szervezetnek is megküldi. Az  e  bekezdés szerinti meghatalmazott szervezetek megbízott
szervezetként kötelesek regisztrációra a  Hatóság által nyújtott informatikai rendszerben. A  meghatalmazott
szervezetek esetében az 5. § (8) bekezdése megfelelően alkalmazandó.
(3) A kérelem kizárólag külön jogszabályban meghatározott elektronikus úton küldhető meg.
 (4) A kérelemhez mellékelni kell
a) a hirdetmény egy példányát,
b) a 9. § (1) bekezdés a)–b) pontjai szerinti esetben a minőségellenőrzési tanúsítványt, valamint
c) a közbeszerzési dokumentumokat, illetve azok módosítását, ha a kérelmező a közbeszerzési dokumentumok
ellenőrzését is kéri, feltéve, hogy a  Kbt. szerint ajánlatkérőnek az  érintett közbeszerzési dokumentumokat
az eljárást megindító felhívás közzétételétől rendelkezésre kell bocsátania.
(5) A kérelemnek tartalmaznia kell
a) az ajánlatkérők nyilvántartásában az ajánlatkérőt megjelölő azonosító számot, feltéve, hogy ajánlatkérő ilyen
azonosító számmal rendelkezik;
b) azt, hogy az  ajánlatkérő a  Kbt. mely rendelkezése alapján tartozik annak a  hatálya alá, ideértve a  Kbt. 5.  §
(4) bekezdés szerinti önkéntes, vagy szerződésben vállalt kötelezettség, illetve jogszabály kötelezése alapján
történő alkalmazás esetét is;
c) az ajánlatkérő a Kbt. mely része, illetve fejezete szerinti eljárást alkalmazza;
d) az adott közbeszerzés forintban kifejezett becsült értékét, szükség szerint utalva a Kbt. 19. §-ára;
e) annak megjelölését, hogy a kérelem az Értesítőben vagy a TED-en történő közzétételt kezdeményezi;
f ) ha a kérelmező olyan hirdetmény közzétételét kéri az Értesítőben vagy a TED-en, amelynek közzététele a Kbt.
szerint nem kötelező, ezt a körülményt is;
g) ha a  kérelmező a  közbeszerzési eljárás megkezdéséhez szükséges közbeszerzési dokumentumok Hatóság
általi ellenőrzését kéri, az erre való utalást és az ellenőrizni kért közbeszerzési dokumentumok megnevezését;
h) a kérelem és a hirdetmény, illetve a közbeszerzési dokumentumok megküldésének napját;
i) ha a  hirdetmény ellenőrzése nem kötelező, akkor annak közlését, hogy a  kérelmező kéri, vagy nem kéri
a hirdetmény ellenőrzését; j) ha a  hirdetmény ellenőrzése kötelező vagy azt a  kérelmező kéri és az  ellenőrzési díjjal kapcsolatban
kedvezményre vagy mentességre jogosult, ennek közlését.
(6) A kérelem és a hirdetmény, illetve a közbeszerzési dokumentumok kézhezvételét a hirdetmény ellenőrzésért felelős
szervezeti egység a kézhezvétel napján elektronikus úton visszaigazolja a kérelmezőnek.
7. § (1) A  kérelmező a  hirdetmény ellenőrzésért felelős szervezeti egységhez megküldött kérelem, hirdetmény, illetve
a  közbeszerzési dokumentumok tartalmát érintő javítást kezdeményezhet a  változtatásokat egyértelműen
megjelölő kérelem és a hirdetmény, illetve a közbeszerzési dokumentumok ismételt, teljes terjedelemben történő
megküldésével.
(2) A  hirdetmény, illetve a  közbeszerzési dokumentumok javítására irányuló kérelemnek és a  javított hirdetménynek,
illetve a  közbeszerzési dokumentumoknak legkésőbb a  kérelem és hirdetmény, illetve a  közbeszerzési
dokumentumok megküldését követő munkanapon meg kell érkeznie a hirdetmény ellenőrzésért felelős szervezeti
egységhez.
(3) A  hirdetmény megküldése – az  Értesítőben közzéteendő hirdetmények esetében egyben a  feladása – napjának
a javított hirdetmény megküldésének napja minősül.
(4) A javított kérelem, illetve hirdetmény vonatkozásában a 6. § és 9–22. § megfelelően alkalmazandó.
8. § (1) A kérelmező a közzétételi kérelmét visszavonhatja.
 (2) A közzétételi kérelem visszavonására irányuló kérelemnek legkésőbb a kérelem és hirdetmény megküldését követő
munkanapon meg kell érkeznie a hirdetmény ellenőrzésért felelős szervezeti egységhez.
 (3) A közzétételi kérelem visszavonására irányuló kérelem megküldésére a 6. § megfelelően alkalmazandó.
3. A hirdetmények ellenőrzése 9. § (1) A  közbeszerzési eljárást megindító felhívás, a  koncessziós beszerzési eljárást megindító felhívás és a  tervpályázati
kiírás, a  közbeszerzési eljárást meghirdető hirdetmény ellenőrzése kötelező, kivéve, ha a  kérelmező csatolja
kérelméhez
a) a külön jogszabály alapján az  uniós támogatásból megvalósuló közbeszerzések közbeszerzési jogi
minőségellenőrzéséért felelős szervezet által kiállított közbeszerzési minőségellenőrzési tanúsítványt, vagy
b) a közbeszerzések központi ellenőrzéséről és engedélyezéséről szóló jogszabály alapján a  kiállított
minőségellenőrzési tanúsítványt.
 (2) Az  (1)  bekezdés szerinti hirdetmények módosítását, vagy az  ajánlattételi – több szakaszból álló eljárásban
részvételi – határidő és a pályaművek benyújtására vonatkozó határidő meghosszabbítását tartalmazó hirdetmény
ellenőrzése kötelező. Amennyiben a  hirdetmény kizárólag az  (1)  bekezdés szerinti hirdetmények és tervpályázati
kiírás visszavonására irányul, annak ellenőrzése nem kötelező.
(3) Az  eljárás eredményéről és a  tervpályázati eljárás eredményéről szóló tájékoztatót tartalmazó hirdetmények
ellenőrzése kötelező.
(4) Az (1)–(3) bekezdésben nem szereplő hirdetmények és a közbeszerzési dokumentumok ellenőrzése nem kötelező,
azonban azt a  kérelmező – az  (1)  bekezdés a) és b)  pontjai, illetve a  (2)  bekezdés második mondata szerinti
esetekben is – kérheti.
10. § (1) Valamennyi megküldött kérelem és hirdetmény, illetve a  közbeszerzési dokumentumok megküldését követő
két munkanapon belül a  hirdetmény ellenőrzésért felelős szervezeti egység megvizsgálja, hogy a  hirdetmény
szerinti ajánlatkérő(k) szerepel(nek)-e a  Hatóság által vezetett ajánlatkérők nyilvántartásában és a  kérelem, illetve
a hirdetmény szerinti adatai(k) megegyeznek-e az ajánlatkérők nyilvántartása szerinti adatokkal.
(2) Ha az  ajánlatkérő nem szerepel az  ajánlatkérők nyilvántartásában, vagy az  ajánlatkérők nyilvántartása szerinti
adatai eltérnek a kérelem vagy a hirdetmény szerinti adataitól, akkor a hirdetmény ellenőrzésért felelős szervezeti
egység a  kérelmezőt hiánypótlásra hívja fel, és tájékoztatja, hogy a  hirdetmény csak a  Kbt. 26.  § (1)  bekezdés
szerinti értesítési kötelezettség teljesítését követő egy munkanap elteltével küldhető meg. Az  e  bekezdés
szerinti hiánypótlási felhívásra és a  hiánypótlásra a  11.  § (1)  bekezdése, illetve 12.  § (1)  bekezdése megfelelően
alkalmazandó.
(3) A hirdetmény ellenőrzésért felelős szervezeti egység a (2) bekezdés hatálya alá nem tartozó kérelmet a megküldését
követő két munkanapon belül az alábbi szempontok szerint is megvizsgálja és a következő intézkedéseket teszi:
a) ha a kérelemben a kérelmező úgy nyilatkozott, hogy nem kéri a hirdetmény ellenőrzését és a kérelem alapján
megállapítható, hogy a  hirdetmény ellenőrzése nem kötelező, akkor a  hirdetmény ellenőrzésért felelős
szervezeti egység a 19. § (1) bekezdése vagy a 21. § (1) bekezdése szerint jár el;
b) ha a kérelem hiányosságai miatt nem állapítható meg, hogy a hirdetmény ellenőrzése kötelező-e, vagy hogy
a  kérelmező kéri-e a  hirdetmény, illetve a  közbeszerzési dokumentumok ellenőrzését, akkor a  hirdetmény
ellenőrzésért felelős szervezeti egység a  kérelmezőt a  kérelem megküldését követő két munkanapon
belül felhívja a  kérelem 7.  § szerinti javítás keretében öt munkanapon belül történő kiegészítésére, a  7.  §
(2) bekezdése szerinti határidő ebben az esetben nem alkalmazandó;
c) ha a  hirdetmény ellenőrzése a  9.  § (1)–(3)  bekezdése szerint kötelező, vagy a  kérelemben a  kérelmező úgy
nyilatkozott, hogy kéri a hirdetmény, illetve a közbeszerzési dokumentumok ellenőrzését, akkor a hirdetmény
ellenőrzésért felelős szervezeti egység a (6) bekezdés és a 11. § szerint jár el.
(4) A  kérelem (3)  bekezdés b)  pontja szerinti kiegészítésének elmaradása esetén, vagy ha a  határidőben kiegészített
kérelem alapján sem áll elegendő adat rendelkezésre annak megállapításához, hogy a  hirdetmény ellenőrzése
kötelező-e, vagy hogy a  kérelmező kéri-e a  hirdetmény, illetve a  közbeszerzési dokumentumok ellenőrzését,
a  kérelmet visszavontnak kell tekinteni. Erről a  tényről a  hirdetmény ellenőrzésért felelős szervezeti egység
a kérelmezőt, valamint a határidőn belül megküldendő hirdetmények esetében a Hatóság elnökét is haladéktalanul
írásban tájékoztatja, továbbá az esetlegesen befizetett díj visszautalásáról a 14. § szerint intézkedik.
(5) Ha a  határidőben kiegészített kérelem tartalmazza a  (3)  bekezdés a) vagy c)  pontja szerinti információkat, akkor
azzal és a  hirdetménnyel, illetve a  közbeszerzési dokumentumokkal kapcsolatban a  hirdetmény ellenőrzésért
felelős szervezeti egység a (3) bekezdés a) vagy c) pontja szerint jár el. Ebben az esetben a kérelem és a hirdetmény
megküldése – az  Értesítőben közzéteendő hirdetmények esetében egyben a  feladása – napjának a  kérelem
kiegészítésének napja minősül.
(6) A  hirdetmény ellenőrzésért felelős szervezeti egység a  (3)  bekezdés c)  pontjában foglalt esetben a  kérelmet és
a hirdetményt, illetve erre irányuló kérelem esetén a közbeszerzési dokumentumokat a megküldésétől számított két
munkanapon belül az alábbi szempontok szerint is ellenőrzi:
a) a kérelem tartalmazza-e a 6. § (5) bekezdésében foglaltakat;
b) a 6. § (5) bekezdés j) pontja szerinti, az ellenőrzési díjjal kapcsolatban kedvezményre vagy mentességre való
jogosultság megalapozottságát;
c) az ellenőrzési díj jóváírásra került-e a 13. § (3) bekezdése szerinti számlán;
d) a  hirdetmény, illetve a  közbeszerzési dokumentum megfelel-e a  közbeszerzésekkel kapcsolatos
jogszabályoknak;
e) amennyiben a  Kbt. a  hirdetmény megküldésére határidőt határoz meg, a  hirdetmény megküldésére sor
került-e a határidőn belül. 11. § (1) Amennyiben a  hirdetmény ellenőrzésért felelős szervezeti egység megállapítja, hogy a  kérelem vagy
a hirdetmény, illetve az ellenőrzött közbeszerzési dokumentum nem felel meg a 10. § (6) bekezdés a)–e) pontjának
valamelyikében foglaltaknak, a  kérelmezőt – a  hiány, illetve a  jogszabályba ütköző előírás megjelölése mellett –
a kérelem megküldését követően legkésőbb kettő, a közbeszerzési dokumentumok és azok módosítása esetében öt
munkanapon belül írásban hiánypótlásra hívja fel.
(2) A hiánypótlásra történő felhívást a hirdetmény ellenőrzésért felelős szervezeti egység elektronikus úton küldi meg
a kérelmezőnek.
(3) A hiánypótlásra történő felhívásban a hirdetmény ellenőrzésért felelős szervezeti egység tájékoztatást ad arról, hogy
ha a felhívás alapján megküldött hirdetmény, illetve az ellenőrzött közbeszerzési dokumentum ismét nem felel meg
a közbeszerzésekkel kapcsolatos jogszabályoknak, a hirdetmény a megküldött tartalommal fog megjelenni.
(4) A  hiánypótlásra történő felhívásban a  hirdetmény ellenőrzésért felelős szervezeti egység tájékoztatást ad arról
is, hogy az  ellenőrzési díj összegének a  13.  § (2)  bekezdése szerinti, illetve a  kedvezményre való jogosultság
esetében a 13. § (7) bekezdés szerint csökkentett mértéket a hiánypótlási felhívás alapján megküldött hirdetmény
tekintetében kell elérnie.
(5) Ha a  hirdetmény, illetve az  ellenőrzött közbeszerzési dokumentum megfelel a  közbeszerzésekkel kapcsolatos
jogszabályoknak, de az  ellenőrzési díj nem vagy nem az  előírt mértékben került befizetésre, a  hirdetmény
ellenőrzésért felelős szervezeti egység a  kérelmezőt a  befizetendő ellenőrzési díj összegének meghatározásával
hívja fel hiánypótlásra.
(6) A  hiánypótlásra történő felhívásban a  hirdetmény ellenőrzésért felelős szervezeti egység tájékoztatást ad a  12.  §
(1) bekezdése szerinti, a hiánypótlásra nyitva álló határidőről is.
(7) A hiánypótlásra történő felhívásban a hirdetmény ellenőrzésért felelős szervezeti egység tájékoztatja a kérelmezőt,
ha a 6. § (5) bekezdés j) pontja szerint közölt ellenőrzési díjjal kapcsolatban a kedvezményre vagy a mentességre
jogosultság nem megalapozott.
(8) Ha a  hirdetmény ellenőrzésért felelős szervezeti egység a  hiánypótlásra történő felhívás megküldését követően
megállapítja, hogy a hiánypótlásra történő felhívás tartalma valótlan vagy részben valótlan, a hiánypótlási felhívást
kijavítja, módosítja vagy visszavonja.
(9) A  hiánypótlási felhívás kijavítására, módosítására a 11.  § (1)  bekezdés és 12.  § (6)  bekezdés a)  pontja,
a  visszavonására a  11.  § (1)  bekezdése, 12.  § (6)  bekezdés a)  pontja, 19.  § (1)  bekezdése és 21.  § (1)  bekezdése
megfelelően alkalmazandó. A  hiánypótlási felhívás kijavítására, módosítására vagy visszavonására a 19.  §
(1) bekezdés szerinti feladásig, illetve 21. § (1) bekezdés szerinti közzétételig van lehetőség.
(10) Amennyiben a  hirdetmény ellenőrzésért felelős szervezeti egység megállapítja, hogy a  kérelem és a  hirdetmény,
illetve a  közbeszerzési dokumentumok egy korábban megküldött kérelemmel azonos tartalommal ismételten
(duplikáltan), vagy tévedésből kerültek megküldésre, a kérelmet – feltéve, hogy azt a kérelmező nem vonta vissza –
visszavontnak tekinti, és erről kérelmezőt öt munkanapon belül írásban tájékoztatja.
(11) Ha a  hirdetmény ellenőrzésért felelős szervezeti egység a  nyilvántartása alapján észleli, hogy a  Kbt.-ben
meghatározott határidőn belül az  ajánlatkérő nem tett eleget a  hirdetmény megküldésére vonatkozó
kötelezettségének, írásban felhívja az ajánlatkérőt a hirdetmény megküldésére.
12. § (1) A  kérelemmel, a  hirdetménnyel, illetve az  ellenőrzött közbeszerzési dokumentumokkal kapcsolatos hiányokat
a kérelem, a hirdetmény, illetve a közbeszerzési dokumentumok ismételt, teljes terjedelemben való megküldésével
a hiánypótlásra történő felhívás feladásától számított
a) tíz napon belül kell pótolni azokban az  esetekben, amikor a  Kbt. a  hirdetmény megküldésére határidőt
határoz meg;
b) tizenöt napon belül kell pótolni, ha a Kbt. a hirdetmény megküldésére határidőt nem határoz meg.
(2) Ha a hiánypótlásra nyitva álló határidő utolsó napja nem munkanapra esik, a határidő az ezt követő legközelebbi
munkanapon jár le.
(3) A  hiánypótlásra nyitva álló határidő eredménytelen eltelte esetén a  hirdetmény ellenőrzésért felelős szervezeti
egység a  kérelmet visszavontnak tekinti, és erről kérelmezőt – továbbá az  (1)  bekezdés a)  pontja szerinti esetben
a Hatóság elnökét is – öt munkanapon belül írásban tájékoztatja.
(4) A  (3)  bekezdés szerinti esetben, ha a  hirdetmény ellenőrzése kötelező volt, vagy azt a  kérelmező kérte, és a  13.  §
szerinti hirdetményellenőrzési díj megfizetésére nem került sor, a hirdetményellenőrzésért felelős szervezeti egység
felhívja a kérelmezőt – a (3) bekezdés szerinti tájékoztatással egyidejűleg – a hirdetményellenőrzési díj 14. § b) pont
szerinti mértékkel csökkentett befizetésére.
(5) A  hiánypótlásra történő felhívás alapján megküldött kérelem, illetve hirdetmény esetében a  hirdetmény
megküldése – az  Értesítőben közzéteendő hirdetmények esetében egyben a  feladása – napjának az  ismételt
megküldés napja minősül.
(6) Amennyiben a hiánypótlásra történő felhívás alapján
a) az ajánlatkérő az eredetileg vagy a hiánypótlásra történő felhívás alapján megküldött hirdetménnyel, illetve
a  közbeszerzési dokumentumokkal kapcsolatban az  ellenőrzési díjat ismételten nem vagy nem az  előírt
mértékben fizette be, a  hirdetmény ellenőrzésért felelős szervezeti egység erről a  tényről a  kérelmezőt
a hirdetmény megküldésétől számított két munkanapon belül írásban tájékoztatja; az ismételt hiánypótlásra
az (1)–(5) bekezdésben foglaltak megfelelően alkalmazandóak;
b) a  megküldött hirdetmény, illetve az  ellenőrzött közbeszerzési dokumentum ismét nem felel meg
a  közbeszerzésekkel kapcsolatos jogszabályoknak, a  hirdetmény ellenőrzésért felelős szervezeti egység
a hirdetményt a 11. § (3) bekezdésének megfelelően teszi közzé.
(7) A  (6)  bekezdés b)  pontja szerinti esetben a  hirdetmény ellenőrzésért felelős szervezeti egység a  hirdetmény
Értesítőben történő közzététele napján írásban tájékoztatja a Hatóság elnökét.
(8) Amennyiben a  hiánypótlásra történő felhívás alapján az  ajánlatkérő más eljárási rendet vagy más eljárás fajtát
választ, vagy a  hirdetmény tartalmát a  felhívásban foglalt észrevételeken túl jelentősen megváltoztatja, azt
a  hirdetmény ellenőrzésért felelős szervezeti egység új hirdetménynek tekinti, és a  kérelmezőt a  11.  § szerint,
ismételten hiánypótlásra hívhatja fel a hirdetmény megküldésétől számított kettő, ha a kérelmező a közbeszerzési
dokumentumok ellenőrzését is kéri, öt munkanapon belül.
4. Az ellenőrzési díj és a közzétételi pót igazgatási szolgáltatási díj
13. § (1) Amennyiben a  hirdetmény ellenőrzése kötelező vagy azt a  kérelmező kéri, a  hirdetmények, illetve erre irányuló
kérelem esetén a közbeszerzési dokumentumok ellenőrzéséért – a (6)–(7) bekezdés szerinti ajánlatkérők kivételével –
ellenőrzési díjat kell fizetni.
(2) Az  ellenőrzési díj mértéke – függetlenül az  érintett hirdetmény, illetve közbeszerzési dokumentumok
terjedelmétől – egységesen:
a) a 9. § (1) bekezdése szerinti felhívás, illetve közbeszerzési eljárást meghirdető hirdetmény és a tervpályázati
kiírás esetében: 150 000 forint,
b) a közbeszerzési dokumentumok esetében: 150 000 forint,
c) a  közbeszerzési eljárást megindító, illetve meghirdető felhívás, és az  ajánlattételi vagy részvételi határidő
meghosszabbítását tartalmazó hirdetmény esetében: 50 000 forint,
d) az eljárás eredményéről és a tervpályázati eljárás eredményéről szóló tájékoztatót tartalmazó hirdetmények
esetében: 80 000 forint,
e) az a) és c)–d) pontok alá nem tartozó hirdetmények esetében: 50 000 forint.
(3) Az  ellenőrzési díjat a  Hatóságnak a  Magyar Államkincstárnál vezetett MNB 10032000-01720361-00000000 számú
számlájára kell befizetni.
(4) Az  ellenőrzési díj kizárólag átutalással teljesíthető. Az  átutalások beazonosíthatóságának biztosítása érdekében
az  átutaláskor a  „Közlemény”, vagy ennek értelemszerűen megfelelő rovatban meg kell adni azon hirdetmény
nyilvántartási számát (KÉ szám/évszám), amely vonatkozásában az ellenőrzési díj megfizetésre kerül.
(5) Az ellenőrzési díj azon a napon minősül megfizetettnek, amely napon az a (3) bekezdés szerinti számlán jóváírásra
kerül.
(6) Az  ellenőrzési díj megfizetése alól mentesség illeti meg az  ezer fő lakosnál kevesebb lélekszámú települések
esetében a  Kbt. 5.  § (1)  bekezdés c)  pontja szerinti önkormányzat és önkormányzati költségvetési szerv, valamint
ilyen települések által létrehozott társulás ajánlatkérőket.
(7) Az  ellenőrzési díj megfizetése alól mentesség illeti meg a  külön jogszabály szerinti kedvezményezett járásokban
található, a (6) bekezdés hatálya alá nem tartozó és tízezer főnél kevesebb lakosú települések esetében a Kbt. 5. §
(1) bekezdés c) pontja szerinti önkormányzat és önkormányzati költségvetési szerv, valamint ilyen települések által
létrehozott társulás ajánlatkérőket.
14. § A befizetett ellenőrzési díj tizenöt napon belül az alábbiak szerint kerül visszautalásra:
a) ha a kérelmező a közzétételi kérelmet visszavonja, és a kérelemmel, vagy a hirdetménnyel kapcsolatban sor
került hiánypótlásra történő felhívásra, a díj fele; amennyiben nem került sor hiánypótlásra történő felhívásra,
a díj 90%-a;
b) ha a 12. § (1) bekezdése szerinti hiánypótlási határidő eredménytelenül telt el, és ezért a közzétételi kérelmet
visszavontnak kell tekinteni, a díj fele;
c) ha a befizetett ellenőrzési díj összege meghaladja az előírt mértéket, a túlfizetett összeg;
d) ha a kérelmező a 10. § (3) bekezdés a) pontja, a 11. § (10) bekezdése vagy a 13. § (6)–(7) bekezdése szerinti
esetben ellenőrzési díjat utalt át, a díj 90%-a;
e) ha a 19. § (4) bekezdése szerint a Kiadóhivatal a hirdetmény közzétételét visszautasítja, és ezért a közzétételi
kérelmet visszavontnak kell tekinteni, a díj fele. 15. § (1) Amennyiben a hirdetmény ellenőrzésért felelős szervezeti egység a 10. § (6) bekezdés e) pontja szerinti ellenőrzés
alapján a  Kbt.-ben meghatározott határidők betartásával kapcsolatban mulasztást állapít meg, és az  a  12.  §
(1)  bekezdése szerinti hiánypótlást követően is fennáll, a  Hatóság az  ajánlatkérőt közzétételi költségtérítés
(a  továbbiakban: költségtérítés) fizetésére kötelezheti. A  költségtérítés fizetési kötelezettség nem érinti
a hirdetmény ellenőrzésére vonatkozó díj fizetési kötelezettséget és annak mértékét.
(2) Amennyiben a  hirdetmény ellenőrzésért felelős szervezeti egység megállapítja az  (1)  bekezdésben foglaltak
szerinti költségtérítés fizetési kötelezettséget, a kérelmezőt a 12. § (1) bekezdése szerinti hiánypótlás kézhezvételét
követően legkésőbb két munkanapon belül írásban, hiánypótlás keretben hívja fel a költségtérítés befizetésére.
(3) A  költségtérítést az  ajánlatkérőnek a  hiánypótlásra történő felhívás feladásától számított tizenöt napon belül
kell befizetnie, egyúttal kérelmezőnek a  kérelmet, illetve a  hirdetményt ismételten, teljes terjedelemben meg kell
küldeni.
(4) A  költségtérítés befizetésére nyitva álló határidő eredménytelen eltelte esetén a  hirdetmény ellenőrzésért felelős
szervezeti egység a kérelmet visszavontnak tekinti, és erről kérelmezőt – és a Hatóság elnökét is – öt munkanapon
belül írásban tájékoztatja.
(5) A költségtérítés mértéke egységesen 50 000 forint.
 (6) A költségtérítés befizetésére a 13. § (3)–(5) bekezdése és a 14. § c) pontja megfelelően alkalmazandó.
16. § (1) Az ellenőrzési díj igazgatási szolgáltatási díjnak minősül.
 (2) Tekintettel arra, hogy az  ellenőrzési díjhoz és a  költségtérítéshez nem kapcsolódik általános forgalmi adó fizetési
kötelezettség, az  ellenőrzési díjak és a  költségtérítés e  rendelet szerint meghatározott összege nem tartalmaz
általános forgalmi adót.
5. A hirdetmények kötelező tartalmi elemei 17. § A hirdetményekben a Kbt.-ben, továbbá a vonatkozó jogszabályokban az adott eljárási rend, eljárásfajta, beszerzési
tárgy vonatkozásában előírt valamennyi kötelező tartalmi elemet fel kell tüntetni.
18. § A 26.  § (3)  bekezdése, a  27.  § (3)  bekezdése, a  31–32.  §-ai, és a  34.  § (4) és (8)  bekezdései szerinti, eljárás
eredményéről szóló tájékoztatóban az ajánlatkérő köteles feltüntetni a következő adatokat:
a) ha az eljárás eredménytelen, illetve szerződéskötésre nem került sor, ennek indokát;
b) a nyertes ajánlattevő(k) adószámát (adóazonosító jelét);
c) az  ajánlattevők nevét, címét és adószámát (adóazonosító jelét), részajánlat-tétel lehetősége esetén
részenkénti bontásban. 6. A hirdetmények közzétételre történő feladása és közzététele
19. § (1) A  hirdetmény ellenőrzésért felelős szervezeti egység a  26–32.  § szerinti hirdetmények vonatkozásában a  9–12.  §
szerinti eljárást követően az  eredetileg megküldött, a  javított vagy a  hiánypótlásra válaszként megküldött
hirdetményt annak megküldését követően legkésőbb két munkanapon belül adja fel a TED-en történő közzétételre.
(2) A hirdetménynek a TED-en történő közzétételre való feladására elektronikus úton kerül sor.
 (3) Amennyiben a TED-en közzéteendő hirdetménnyel kapcsolatban a  Kiadóhivatal hibaüzenetet küld a  hirdetmény
ellenőrzésért felelős szervezeti egységnek, azt a  hirdetmény ellenőrzésért felelős szervezeti egység a  hirdetmény
javítására irányuló felhívás keretében a  hibaüzenet kézhezvételétől számított két munkanapon belül továbbítja
a  kérelmező számára. A  kérelmező a  hibaüzenet továbbításától számított tizenöt napon belül a  hirdetmény
javítására irányuló kérelmet és javított hirdetményt jogosult megküldeni, amelyet a  hirdetmény ellenőrzésért
felelős szervezeti egység az (1) bekezdésben foglaltak szerint ad fel a TED-en történő közzétételre. Ha a hirdetmény
javítására nyitva álló határidő utolsó napja nem munkanapra esik, a  határidő az  ezt követő legközelebbi
munkanapon jár le.
(4) Amennyiben a  TED-en közzéteendő hirdetménnyel kapcsolatban a  Kiadóhivatal a  hirdetmény közzétételét
visszautasítja, a hirdetmény ellenőrzésért felelős szervezeti egység a Kiadóhivatal üzenetét két munkanapon belül
továbbítja a kérelmező számára, egyidejűleg a hirdetmény közzétételére vonatkozó kérelmet visszavontnak tekinti.
(5) A tipikus hibaüzenetek értelmezéséről a Hatóság honlapján tájékoztatást tesz közzé.
 (6) A  hirdetmény feladásának napjáról a  hirdetmény ellenőrzésért felelős szervezeti egység a  kérelmezőt a  feladás
napján elektronikus úton tájékoztatja. 20. § (1) A 26–32. § szerinti hirdetmény közzétételén a TED-en történő közzétételt kell érteni.
 (2) Az (1) bekezdés szerinti hirdetményeket a Hatóság – tájékoztató jelleggel – az Értesítőben is közzéteszi.
 (3) A  hirdetmények és azok tartalmának Értesítőben történő közzétételére a TED-en történt közzétételt megelőzően
nem kerülhet sor, illetve az Értesítőben közzétett hirdetmények nem tartalmazhatnak eltérő adatokat, mint amelyek
a TED-en megjelentek. Az  Értesítőben történő közzététel esetében fel kell tüntetni a  Kiadóhivatal részére történő
feladás napját is.
(4) A hirdetményt közzétételre a Hatóság adja fel. A hirdetmény feladásának napját a Hatóságnak tudnia kell igazolni.
(5) A Kiadóhivatal a hirdetményt a feladást követően legkésőbb öt napon belül teszi közzé. A Kiadóhivatal visszaigazolja
az ajánlatkérőnek a hirdetmény átvételét, valamint az elküldött adatok közzétételét, jelezve a közzététel időpontját.
Ez a visszaigazolás a közzétételre vonatkozó bizonyítéknak minősül.
(6) A hirdetmény (2) bekezdés szerinti tájékoztató jellegű közzétételére a hirdetménynek a TED-en történő közzétételre
való feladásától számított ötödik napon, illetve az Értesítő ezt követően megjelenő első számában kerül sor.
(7) A hirdetmények magyar nyelven teljes terjedelmükben kerülnek közzétételre a TED-en.
 (8) A  hirdetmények magyar nyelvi változata tekintendő egyedüli hiteles szövegnek. A  Kiadóhivatal az  Európai Unió
intézményeinek többi hivatalos nyelvén az egyes hirdetmények fontos elemeinek összefoglalását is közzéteszi.
 (9) A hirdetmények Kiadóhivatal által történő közzétételének költségeit az Európai Unió viseli.
21. § (1) A  hirdetmény ellenőrzésért felelős szervezeti egység a  34.  § szerinti hirdetmények vonatkozásában a  9–12.  §
szerinti eljárást követően az eredetileg feladott, a javított, vagy a hiánypótlásra válaszként megküldött hirdetményt
a  feladást követően legkésőbb öt napon belül teszi közzé. Ha a  határidő utolsó napja nem munkanapra esik,
a határidő az ezt követő legközelebbi munkanapon jár le.
(2) A 34. § szerinti hirdetmények közzétételén az Értesítőben történő közzétételt kell érteni.
 (3) Az Értesítőben a hirdetmények teljes terjedelmükben, magyar nyelven kerülnek közzétételre.
22. § A hirdetmény ellenőrzésért felelős szervezeti egység a  hirdetmény Értesítőben történő közzétételének tényéről
elektronikus úton értesíti a kérelmezőt a közzététel napján.
7. Helyesbítés 23. § (1) Ha a  26–32.  §-ban meghatározott hirdetmények esetében a  TED-en közzétett hirdetmény és a  kérelmező által
közzétételre megküldött hirdetmény tartalma között eltérés van, a  hirdetmény ellenőrzésért felelős szervezeti
egység a  kérelmező kérelme alapján helyesbítést ad fel a  TED-en történő közzétételre, továbbá azt a  20.  §
(2) bekezdése szerint az Értesítőben is közzéteszi.
(2) Ha a  34.  §-ban meghatározott hirdetmények esetében az  Értesítőben közzétett hirdetmény és a  kérelmező által
feladott hirdetmény tartalma között eltérés van, a hirdetmény ellenőrzésért felelős szervezeti egység a kérelmező
kérelme alapján az Értesítőben helyesbítést tesz közzé.
(3) A kérelmezőnek az (1) bekezdés szerinti helyesbítést a 30. § (1) bekezdése szerinti hirdetményminta kitöltésével és
megküldésével kell kezdeményeznie.
(4) A kérelmezőnek a (2) bekezdés szerinti helyesbítést a 34. § (11) bekezdése szerinti hirdetményminta kitöltésével és
megküldésével kell kezdeményeznie.
24. § (1) A hirdetmény ellenőrzésért felelős szervezeti egység a 23. § (1) bekezdése szerinti helyesbítést a 19. § (1) bekezdése
szerint feladja közzétételre a  Kiadóhivatal részére, a  23.  § (2)  bekezdése szerinti helyesbítést pedig a  21.  §
(1) bekezdése szerint közzéteszi az Értesítőben, ha
a) az megalapozott, és
b) az eljárást megindító hirdetményre vonatkozó kérelem esetében a  hirdetményben megadott ajánlattételi,
részvételi, illetve a  pályaművek benyújtására vonatkozó határidő lejárta előtt a  hirdetmény ellenőrzésért
felelős szervezeti egységhez megérkezett.
(2) Ha a  helyesbítési kérelem nem megalapozott, a  hirdetmény ellenőrzésért felelős szervezeti egység a  helyesbítést
nem adja fel közzétételre a Kiadóhivatal részére, illetve nem teszi közzé, és erről a  tényről a kérelem megküldését
követő két munkanapon belül írásban tájékoztatja a kérelmezőt.
(3) Ha a  helyesbítési kérelem csak részben megalapozott, a  hirdetmény ellenőrzésért felelős szervezeti egység
a kérelmezőt – a megalapozatlan kérelmi elemek megjelölésével – a kérelem megküldését követő két munkanapon
belül írásban hiánypótlásra hívja fel. A hiánypótlási felhívásban a hirdetmény ellenőrzésért felelős szervezeti egység
arról is tájékoztatja a  kérelmezőt, hogy a  megalapozott részek vonatkozásában a  helyesbítés kizárólag abban
az esetben kerülhet feladásra a Kiadóhivatal részére, illetve közzétételre az Értesítőben, ha kizárólag a megalapozott
részeket tartalmazó hirdetmény ismételten, hiánypótlás keretében megküldésre kerül. A  kérelem és hirdetmény
hiánypótlásának megküldésére a 12. § (1) bekezdés megfelelően alkalmazandó.
(4) Megalapozott a helyesbítési kérelem, ha a 23. § (1)–(2) bekezdésében foglalt körülmények valamelyike fennáll.
 (5) A kizárólag helyesbítést tartalmazó hirdetmény térítésmentesen kerül közzétételre.
8. Közzététellel kapcsolatos egyéb rendelkezések 25. § (1) Az  ajánlatkérő akkor is kérheti hirdetménynek a  TED-en vagy az  Értesítőben történő közzétételét, ha az  adott
közbeszerzésére nem vonatkozik a  26–34.  §-ban előírt közzétételi kötelezettség. Az  ilyen közzététel nem vonja
maga után eltérő eljárásrend alkalmazását.
(2) Ha az  ajánlatkérő a  TED-en olyan hirdetmény közzétételét kéri, amelynek a  TED-en történő közzététele nem
kötelező, a 26–32. §-ban meghatározott mintát kell a 17. §-ban foglaltaknak is megfelelően kitölteni, és megküldeni.
(3) Ha az  ajánlatkérő az  Értesítőben olyan hirdetmény közzétételét kéri, amelynek az  Értesítőben történő közzététele
nem kötelező, a  34.  §-ban meghatározott mintát kell a  17.  §-ban foglaltaknak is megfelelően kitöltenie, és
megküldeni.
(4) A  hirdetménymintákban feltüntetett klasszikus ajánlatkérő megjelölés alatt a  Kbt. 5.  §-ában meghatározott
ajánlatkérőket kell érteni, feltéve, hogy az  érintett beszerzésre a  Kbt. szerint nem a  közszolgáltató ajánlatkérőkre
[Kbt. 6–7. §] vonatkozó sajátos szabályok alkalmazásával kerül sor.
(5) A hirdetménymintákban feltüntetett közszolgáltató ajánlatkérő megjelölés alatt a Kbt. 6–7. §-ában meghatározott
ajánlatkérőket kell érteni.
(6) A Kbt. 9. § (1) bekezdés a) pontja szerinti védelmi és biztonsági beszerzések esetén az e beszerzésekre vonatkozó
külön törvény alapján a Kiadóhivatalnak megküldendő hirdetmények esetében az 1. § (4) bekezdése, a 2. §, az 5. §
(1) bekezdése, a 6. §, a 7. § (1)–(3) bekezdése, a 8. §, a 14. § d) pontja, a 19. §, a 20. §, a 23. § és a 30. § (1) bekezdése
megfelelően alkalmazandó; a 9. § (1)–(4) bekezdései nem alkalmazhatóak.
9. A TED-en megjelenő hirdetmények 26. § (1) A Kbt. Második Része alkalmazásában a Kbt. 5. §-a szerinti ajánlatkérők esetében a Kbt. 37. § (1) bekezdés a) pont
szerinti előzetes tájékoztatót tartalmazó hirdetmény mintáját a  közbeszerzési hirdetmények közzétételére
használandó hirdetménymintákról szóló bizottsági végrehajtási rendelet (a  továbbiakban: uniós hirdetményminta
rendelet) I. melléklete tartalmazza.
(2) A Kbt. Második Része alkalmazásában a Kbt. 5. §-a szerinti ajánlatkérők esetében a Kbt. 37. § (1) bekezdés b) pontja
szerinti ajánlati felhívást tartalmazó hirdetmény és a  Kbt. 37.  § (1)  bekezdés c)  pontja szerinti részvételi felhívást
tartalmazó hirdetmény mintáját az uniós hirdetményminta rendelet II. melléklete tartalmazza.
(3) A Kbt. Második Része alkalmazásában a Kbt. 5. §-a szerinti ajánlatkérők esetében a Kbt. 37. § (1) bekezdés h) pontja
szerinti, a hirdetmény visszavonásáról, az eljárás eredménytelenségéről, a szerződés megkötésének megtagadásáról,
illetve az  eljárás eredményéről, továbbá a  Kbt. 37.  § (4)  bekezdése szerinti, a  keretmegállapodás vagy dinamikus
beszerzési rendszer alapján megkötött szerződésekről szóló tájékoztatót tartalmazó hirdetmény mintáját az uniós
hirdetményminta rendelet III. melléklete tartalmazza.
27. § (1) A Kbt. Második Része alkalmazásában a Kbt. 6–7. §-a szerinti ajánlatkérők esetében a Kbt. 37. § (1) bekezdés e) pont
szerinti időszakos előzetes tájékoztatót tartalmazó hirdetmény mintáját az  uniós hirdetményminta rendelet
IV. melléklete tartalmazza.
(2) A  Kbt. Második Része alkalmazásában a  Kbt. 6–7.  §-a szerinti ajánlatkérők esetében a  Kbt. 37.  § (1)  bekezdés
b)  pontja szerinti ajánlati felhívást tartalmazó hirdetmény és a  Kbt. 37.  § (1)  bekezdés c)  pontja szerinti részvételi
felhívást tartalmazó hirdetmény mintáját az uniós hirdetményminta rendelet V. melléklete tartalmazza.
(3) A  Kbt. Második Része alkalmazásában a  Kbt. 6–7.  §-a szerinti ajánlatkérők esetében a  Kbt. 37.  § (1)  bekezdés
h)  pontja szerinti, a  hirdetmény visszavonásáról, az  eljárás eredménytelenségéről, a  szerződés megkötésének
megtagadásáról, illetve az  eljárás eredményéről, továbbá a  Kbt. 37.  § (4)  bekezdése szerinti, a  keretmegállapodás
vagy dinamikus beszerzési rendszer alapján megkötött szerződésekről szóló tájékoztató hirdetmény mintáját
az uniós hirdetményminta rendelet VI. melléklete tartalmazza.
(4) A  Kbt. Második Része alkalmazásában a  Kbt. 6–7.  §-a szerinti ajánlatkérők esetében a  Kbt. 37.  § (1)  bekezdés
e)  pontja szerinti, meghívásos vagy tárgyalásos eljárás, versenypárbeszéd, illetve innovációs partnerség
meghirdetésére irányuló előminősítési hirdetmény mintáját az  uniós hirdetményminta rendelet VII.  melléklete
tartalmazza.
28. § A Kbt. Második Része alkalmazásában a  Kbt. 5.  §-a, illetve 6–7.  §-a szerinti ajánlatkérők esetében a  Kbt. 38.  §
(4)  bekezdése szerinti, az  előzetes tájékoztatónak, illetve időszakos előzetes tájékoztatónak az  ajánlatkérő
honlapján történő közzététele esetén a  hirdetmény (felhasználói oldalon közzétett hirdetmény) mintáját az  uniós
hirdetményminta rendelet VIII.  melléklete tartalmazza. Az  ajánlatkérő honlapján történő közzétételre előzetes
tájékoztatás esetében az  uniós hirdetményminta rendelet I.  mellékletét, időszakos előzetes tájékoztatás esetében
az uniós hirdetményminta rendelet IV. mellékletét kell alkalmazni.
29. § (1) A  Kbt. 37.  § (1)  bekezdés f )  pontja szerinti tervpályázati kiírást tartalmazó hirdetmény mintáját, ha tervpályázati
eljárás becsült értéke eléri az uniós értékhatárt, az uniós hirdetményminta rendelet IX. melléklete tartalmazza.
(2) A  Kbt. 37.  § (1)  bekezdés i)  pontja szerinti tervpályázati kiírás visszavonását, a  tervpályázati eljárás
eredménytelenségéről, illetve eredményéről szóló tájékoztatót tartalmazó hirdetmény mintáját, ha tervpályázati
eljárás becsült értéke eléri az uniós értékhatárt, az uniós hirdetményminta rendelet X. melléklete tartalmazza.
30. § (1) A  26–32.  § szerinti hirdetmények módosítását, helyesbítését, illetve a  határidők meghosszabbítását tartalmazó
hirdetmény mintáját az uniós hirdetményminta rendelet XI. melléklete tartalmazza.
(2) A  Kbt. 137.  § (2)  bekezdése szerinti, szerződéskötési szándékra vonatkozó (önkéntes előzetes átláthatóságra
vonatkozó) hirdetmény mintáját, ha a szerződés becsült értéke eléri az uniós értékhatárt, az uniós hirdetményminta
rendelet XII. melléklete tartalmazza.
(3) A  Kbt. 37.  § (1)  bekezdés j)  pontja szerinti szerződés módosításáról szóló tájékoztatót tartalmazó hirdetmény
mintáját, ha a  közbeszerzés vagy koncessziós beszerzési eljárás becsült értéke eléri az  uniós értékhatárt, az  uniós
hirdetményminta rendelet XVII. melléklete tartalmazza.
31. § (1) A Kbt. Harmadik Része alkalmazásában a Kbt. 5. §-a szerinti ajánlatkérők esetében, ha a Kbt. 3. melléklete szerinti
szociális és egyéb szolgáltatások becsült értéke eléri az uniós értékhatárt, az előzetes tájékoztatót, illetve az ajánlati
és részvételi felhívást tartalmazó, továbbá a  hirdetmény visszavonásáról, az  eljárás eredménytelenségéről,
a  szerződés megkötésének megtagadásáról, az  eljárás eredményéről, illetve a  keretmegállapodás vagy
dinamikus beszerzési rendszer alapján megkötött szerződésekről szóló tájékoztató hirdetmény mintáját az  uniós
hirdetményminta rendelet XVIII. melléklete tartalmazza.
(2) A Kbt. Harmadik Része alkalmazásában a Kbt. 6–7. §-a szerinti ajánlatkérők esetében, ha a Kbt. 3. melléklete szerinti
szociális és egyéb szolgáltatások becsült értéke eléri az  uniós értékhatárt, az  időszakos előzetes tájékoztatót,
az  előminősítési hirdetményt, illetve az  ajánlati és részvételi felhívást tartalmazó, továbbá a  hirdetmény
visszavonásáról, az  eljárás eredménytelenségéről, a  szerződés megkötésének megtagadásáról, az  eljárás
eredményéről, illetve a  keretmegállapodás vagy dinamikus beszerzési rendszer alapján megkötött szerződésekről
szóló tájékoztató hirdetmény mintáját az uniós hirdetményminta rendelet XIX. melléklete tartalmazza.
32. § (1) A  Kbt. Negyedik Része alkalmazásában a  Kbt. 5.  §-a, illetve 6–7.  §-a szerinti ajánlatkérők esetében, a  Kbt.
3. melléklete szerinti szociális és egyéb szolgáltatások esetében a koncessziós beszerzési eljárás hirdetmény mintáját
az uniós hirdetményminta rendelet XX. melléklete tartalmazza.
(2) A Kbt. Negyedik Része alkalmazásában a Kbt. 5. §-a, illetve 6–7. §-a szerinti ajánlatkérők esetében, ha a koncessziós
beszerzési eljárás becsült értéke eléri az  uniós értékhatárt, a  koncessziós beszerzési eljárást megindító felhívás
mintáját az uniós hirdetményminta rendelet XXI. melléklete tartalmazza.
(3) A Kbt. Negyedik Része alkalmazásában a Kbt. 5. §-a, illetve 6–7. §-a szerinti ajánlatkérők esetében, ha a koncessziós
beszerzési eljárás becsült értéke eléri az uniós értékhatárt, a hirdetmény visszavonásáról, a koncessziós beszerzési
eljárás eredménytelenségéről, a  szerződés megkötésének megtagadásáról, illetve a  koncessziós beszerzési
eljárás eredményéről szóló tájékoztatót tartalmazó hirdetmény mintáját az  uniós hirdetményminta rendelet
XXII. melléklete tartalmazza.
10. Az Értesítőben megjelenő hirdetmények 33. § Az Értesítőben közzéteendő hirdetmények mintáit e rendelet mellékletei tartalmazzák.
34. § (1) A Kbt. Harmadik része alkalmazásában a Kbt. 37. § (1) bekezdés a) és e) pontja szerinti előzetes tájékoztató, illetve
időszakos előzetes tájékoztató hirdetmény mintáját az 1. melléklet tartalmazza.
(2) A  Kbt. Harmadik része alkalmazásában a  Kbt. 37.  § (1)  bekezdés b) és c)  pontja szerinti, hirdetménnyel induló
eljárásokban az ajánlati felhívás, illetve részvételi felhívás mintáját a 2. melléklet tartalmazza.
(3) A Kbt. Harmadik része alkalmazásában a Kbt. 37. § (1) bekezdés d) pontja szerinti eljárásokban az eljárást megindító
felhívás mintáját a 3. melléklet tartalmazza.
(4) A Kbt. Harmadik része alkalmazásában a Kbt. 37. § (1) bekezdés h) pontja szerinti, az eljárás eredménytelenségéről,
a  szerződés megkötésének megtagadásáról, illetve az  eljárás eredményéről, továbbá a  Kbt. 37.  § (4)  bekezdése
szerinti, a  keretmegállapodás vagy dinamikus beszerzési rendszer alapján megkötött szerződésekről szóló
tájékoztatót tartalmazó hirdetmény mintáját a 4. melléklet tartalmazza.
(5) A Kbt. Harmadik része alkalmazásában a Kbt. 37. § (1) bekezdés e) pontja szerinti előminősítési hirdetmény mintáját
az 5. melléklet tartalmazza.
(6) A  Kbt. Harmadik része alkalmazásában a  Kbt. 38.  § (4)  bekezdése szerinti, az  előzetes tájékoztatónak, illetve
időszakos előzetes tájékoztatónak az  ajánlatkérő honlapján történő közzététele esetén a  hirdetmény (felhasználói
oldalon közzétett hirdetmény) mintáját a  6.  melléklet tartalmazza. Az  ajánlatkérő honlapján történő közzététel
esetén előzetes tájékoztatás vagy időszakos előzetes tájékoztatás esetében az 1. mellékletet kell alkalmazni.
(7) A  Kbt. Negyedik része alkalmazásában a  nemzeti értékhatárt elérő becsült értékű koncessziós beszerzési eljárás
esetében a koncessziós beszerzési eljárást megindító felhívás mintáját a 7. melléklet tartalmazza.
(8) A  Kbt. Negyedik része alkalmazásában a  nemzeti értékhatárt elérő becsült értékű koncessziós beszerzési eljárás
esetében a  koncessziós beszerzési eljárás eredményéről szóló tájékoztató hirdetmény mintáját a  8.  melléklet
tartalmazza.
(9) A  Kbt. Harmadik része alkalmazásában a  Kbt. 37.  § (1)  bekezdés f )  pontja szerinti tervpályázati kiírást tartalmazó
hirdetmény mintáját a 9. melléklet tartalmazza.
(10) A  Kbt. Harmadik része alkalmazásában a  Kbt. 37.  § (1)  bekezdés i)  pontja szerinti, a  tervpályázati eljárás
eredménytelenségéről, illetve eredményéről szóló tájékoztatót tartalmazó hirdetmény mintáját a  10.  melléklet
tartalmazza.
(11) Az  (1)–(13)  bekezdés szerinti hirdetmények módosítását, helyesbítését, visszavonását, illetve a  határidők
meghosszabbítását tartalmazó hirdetmény mintáját a 11. melléklet tartalmazza.
(12) A  Kbt. 37.  § (1)  bekezdés j)  pontja szerinti szerződés módosításáról szóló tájékoztatót tartalmazó hirdetmény
mintáját a 12. melléklet tartalmazza.
(13) A  Kbt. 137.  § (2)  bekezdése szerinti, szerződéskötési szándékra vonatkozó (önkéntes előzetes átláthatóságra
vonatkozó) hirdetmény mintáját, ha szerződés becsült értéke nem éri el az  uniós értékhatárt, a  13.  melléklet
tartalmazza.
11. Közzététel a Közbeszerzési Adatbázisban, illetve a Hatóság honlapján
35. § A Közbeszerzési Adatbázisban – amennyiben a Közbeszerzési Adatbázisban való közzététel nem lehetséges, a saját
vagy fenntartója honlapján – közzéteendő egyéb dokumentumok mintáit e rendelet mellékletei tartalmazzák.
36. § (1) A Közbeszerzési Adatbázisban, illetve a Hatóság honlapján történő közzététel esetén az ajánlatkérőnek az adatokat,
információkat, dokumentumokat, az  összefoglaló tájékoztatást és az  összefoglaló tájékoztatás visszavonását
elektronikus úton a Hatóság által nyújtott informatikai rendszer igénybevételével kell közzétenni.
(2) A  Kbt. 43.  §-a által előírt adatok, információk, dokumentumok a  Közbeszerzési Adatbázisban történő közzététele
díjmentes.
(3) A  Közbeszerzési Adatbázisban történő közzététel során az  ajánlatkérőnek gondoskodnia kell arról, hogy
a közzétételre kerülő adatok, dokumentumok és információk
a) a megfelelő közbeszerzési eljáráshoz kerüljenek hozzárendelésre feltéve, hogy az érintett dokumentum egy
adott közbeszerzési eljárással kapcsolatos;
b) megfeleljenek a valóságnak;
c) megfeleljenek az adott dokumentum tartalmával, illetve formájával kapcsolatos jogszabályi előírásoknak.
(4) Amennyiben a  Közbeszerzési Adatbázisban nem lehetséges a  Kbt. 43.  § szerinti adatok, információk,
dokumentumok közzététele, a Hatóság erről a tényről hibaüzenetet küld ajánlatkérőnek.
(5) Amennyiben a  közbeszerzési eljárás hirdetmény közzététele nélkül indul, az  ajánlatkérőnek a  Közbeszerzési
Adatbázisban az  eljárás megindítását követően haladéktalanul regisztrálnia kell a  hirdetmény közzététele nélkül
megindított eljárást. A  regisztráció során a  közbeszerzési eljárás egyedi azonosító számot kap. A  hirdetmény
közzététele nélkül indult közbeszerzési eljáráshoz kapcsolódó bármilyen dokumentum, illetve hirdetmény
közzététele csak a regisztrációt követően kezdeményezhető.
37. § A Kbt. 43.  § (1)  bekezdés a)  pontja szerinti közbeszerzési terv, valamint annak módosításának közzététele esetén
a 36. § (1)–(5) bekezdései szerint kell eljárni.
38. § (1) A Kbt. 79. § (2) bekezdése szerinti, az ajánlatok elbírálására vonatkozó írásbeli összegezés mintáját a 14. melléklet
tartalmazza.
(2) A  Kbt. 79.  § (2)  bekezdése szerinti, a  részvételi jelentkezések elbírálására vonatkozó írásbeli összegezés mintáját
a 15. melléklet tartalmazza.
(3) A  Kbt. 43.  § (1)  bekezdés e)  pontja szerinti részvételi jelentkezések és az  ajánlatok elbírálásáról szóló összegezés
közzététele esetén a 36. § (1)–(5) bekezdései szerint kell eljárni.
39. § (1) A  Kbt. 43.  § (1)  bekezdés f )  pontja szerinti szerződés teljesítésére vonatkozó adatok közzététele esetén
a 16. mellékletben foglalt mintát kell alkalmazni.
(2) A  Kbt. 43.  § (1)  bekezdés f )  pontja szerinti szerződés teljesítésére vonatkozó adatok közzététele esetén a  36.  §
(1)–(5) bekezdései szerint kell eljárni.
40. § (1) Az ajánlatkérő az éves közbeszerzéseiről az e rendeletben meghatározott minta szerint éves statisztikai összegezést
köteles készíteni, amelyet legkésőbb a tárgyévet követő év május 31. napjáig kell közzétenni.
(2) Az éves statisztikai összegezés mintáját a Kbt. 5. § (1) bekezdése szerinti ajánlatkérők vonatkozásában – kivéve a Kbt.
6–7. § szerint eljáró ajánlatkérőket – a 17. melléklet tartalmazza.
(3) Az éves statisztikai összegezés mintáját a Kbt. 6. § szerint eljáró ajánlatkérők, illetve a Kbt. 7. § szerinti ajánlatkérők
vonatkozásában a 18. melléklet tartalmazza.
(4) A  Kbt. 43.  § (1)  bekezdés g)  pontja szerinti éves statisztikai összegezés megküldése és közzététele esetén a  36.  §
(1)–(5) bekezdései szerint kell eljárni.
41. § (1) A  Kbt. 113.  § (1)  bekezdésében foglalt, a  megindítandó eljárásról szóló összefoglaló tájékoztatás közzététele
esetében a 36. § (1)–(5) bekezdései megfelelően alkalmazandók.
(2) Az összefoglaló tájékoztatás közzététele esetén a 19. mellékletben foglalt mintát kell alkalmazni.
 (3) A  Hatóság a  honlapján az  összefoglaló tájékoztatás elérhetőségét legalább a  közzétételtől számított tizenkét
hónapig biztosítja.
 (4) Az összefoglaló tájékoztatás visszavonása esetén az (1) bekezdés megfelelően alkalmazandó.
 (5) Az összefoglaló tájékoztatás visszavonásának közzététele esetén a 20. mellékletben foglalt mintát kell alkalmazni.
 (6) A Hatóság az összefoglaló tájékoztatás visszavonását legalább a  (3) bekezdés szerinti időtartamig teszi elérhetővé
a honlapján. 12. Hatálybalépés 42. § (1) Ez a rendelet – a (2) bekezdésben meghatározott kivétellel – a kihirdetése napján 11 órakor lép hatályba.
 (2) A 13. § (2) bekezdés b) pontja, valamint a 15. § 2015. december 1-jén lép hatályba.
13. Átmeneti rendelkezések 43. § (1) Ezt a rendeletet a hatálybalépését követően megkezdett közbeszerzésekre, tervpályázatokra, koncessziós beszerzési
eljárásokra, közbeszerzési eljárások vagy koncessziós beszerzési eljárások alapján megkötött szerződésekre kell
alkalmazni, azzal, hogy a rendelet hatálybalépését megelőzően feladott, vagy megküldött és hiánypótlásra történő
felhívással, vagy javítással érintett azon eljárást megindító, illetve meghirdető hirdetményre, amely ismételt
feladására, vagy megküldésére 2015. november 1-jén vagy azt követően kerül sor, e  rendelet rendelkezéseit kell
alkalmazni.
(2) A  2015. november 1. napját megelőzően megkezdett közbeszerzésekkel kapcsolatban megküldött kérelmekre és
hirdetményekre a  közbeszerzési és tervpályázati hirdetmények feladásának, ellenőrzésének és közzétételének
szabályairól, a hirdetmények mintáiról és egyes tartalmi elemeiről, valamint az éves statisztikai összegezésről szóló
92/2011. (XII. 30.) NFM rendelet alkalmazandó.
(3) Az  uniós hirdetményminta rendelet kihirdetéséig, illetve mindaddig, amíg a  Kiadóhivatal nem biztosítja
a 26–32. §-ok szerinti hirdetmények közbeszerzési eljárásokban elektronikusan gyakorolható eljárási cselekmények
szabályairól szóló kormányrendeletben meghatározott elektronikus úton történő fogadását, az  adott
hirdetménynek a  közbeszerzési hirdetmények közzétételére használandó hirdetményminták létrehozásáról
és az  1564/2005/EK rendelet hatályon kívül helyezéséről szóló 842/2011/EU rendelet szerinti megfelelő
hirdetménymintát kell alkalmazni.
(4) A  Hatóság honlapján tájékoztatást tesz közzé, ha az  uniós hirdetményminta rendelet kihirdetésre került
és a  Kiadóhivatal biztosítja a  26–32.  §-ok szerinti hirdetmények közbeszerzési eljárásokban elektronikusan
gyakorolható eljárási cselekmények szabályairól szóló kormányrendeletben meghatározott elektronikus úton
történő fogadását. E  tájékoztatás közzétételét követően a  közbeszerzési hirdetmények közzétételére használandó
hirdetményminták létrehozásáról és az  1564/2005/EK rendelet hatályon kívül helyezéséről szóló 842/2011/EU
rendelet szerinti hirdetményminták a  2015. november 1-jét követően indult közbeszerzési eljárásokban nem
alkalmazhatók.
(5) Ahol jogszabály egységes európai közbeszerzési dokumentumot említ, az  egységes európai közbeszerzési
dokumentum formanyomtatványának meghatározásáról szóló európai bizottsági végrehajtási rendelet
kihirdetéséig az e rendelet 21. melléklete szerinti formanyomtatványt kell alkalmazni.
(6) A  Hatóság honlapján tájékoztatást tesz közzé, ha az  egységes európai közbeszerzési dokumentum
formanyomtatványának meghatározásáról szóló európai bizottsági végrehajtási rendelet kihirdetésre került.
Az  egységes európai közbeszerzési dokumentum formanyomtatványának meghatározásáról szóló európai
bizottsági végrehajtási rendelet kihirdetését követően e  rendelet 21.  melléklete szerinti formanyomtatvány nem
alkalmazható.
(7) Amennyiben az  egységes európai közbeszerzési dokumentum formanyomtatványának meghatározásáról szóló
európai bizottsági végrehajtási rendelet szerinti dokumentum elektronikusan is kitölthető az Európai Bizottság által
rendelkezésre bocsátott elektronikus felületen, ennek elérhetőségéről a Hatóság honlapján tájékoztatást tesz közzé.
14. Az Európai Unió jogának való megfelelés 44. § Ez a rendelet
a) az  árubeszerzésre és az  építési beruházásra irányuló közbeszerzési szerződések odaítélésével kapcsolatos
jogorvoslati eljárás alkalmazására vonatkozó törvényi, rendeleti és közigazgatási rendelkezések
összehangolásáról szóló, 1989. december 21-i 89/665/EGK tanácsi irányelv 3a. cikkének;
b) a  vízügyi, energiaipari, szállítási és távközlési ágazatokban működő vállalkozások beszerzési eljárásairól
szóló közösségi szabályok alkalmazására vonatkozó törvényi, rendeleti és közigazgatási rendelkezések
összehangolásáról szóló, 1992. február 25-i 92/13/EGK tanácsi irányelv 3a. cikkének;
c) a  89/665/EGK és a  92/13/EGK tanácsi irányelvnek a  közbeszerzési szerződések odaítélésére vonatkozó
jogorvoslati eljárások hatékonyságának javítása tekintetében történő módosításáról szóló, 2007. december
11-i 2007/66/EK európai parlamenti és tanácsi irányelvének;
d) a koncessziós szerződésekről szóló, az Európai Parlament és a Tanács 2014. február 26-ai 2014/23/EU irányelv
31–33. cikkének;
e) a közbeszerzésről és a 2004/18/EK irányelv hatályon kívül helyezéséről szóló, az Európai Parlament és a Tanács
2014. február 26-ai 2014/24/EU irányelv 48-52. cikkeinek, 75. cikkének és 79. cikkének;
f ) a vízügyi, energiaipari, közlekedési és postai szolgáltatási ágazatban működő ajánlatkérők beszerzéseiről és
a 2004/17/EK irányelv hatályon kívül helyezéséről szóló, az Európai Parlament és a Tanács 2014. február 26-ai
2014/25/EU irányelv 67–72. cikkeinek, 92. cikkének és 96. cikkének való megfelelést szolgálja.
15. Hatályon kívül helyező rendelkezések 45. § Hatályát veszti a  közbeszerzési és tervpályázati hirdetmények feladásának, ellenőrzésének és közzétételének
szabályairól, a hirdetmények mintáiról és egyes tartalmi elemeiről, valamint az éves statisztikai összegezésről szóló
92/2011. (XII. 30.) NFM rendelet.
Lázár János s. k.,
 Miniszterelnökséget vezető miniszter


text:
10/2009. (XII. 18.) PM tájékoztatója a belföldön nem letelepedett adóalany általánosforgalmiadó-visszatéríttetési jogával összefüggő viszonosság fennállásáról szóló 8011/2007. (MK 186.) PM tájékoztató hatályon kívül helyezéséről.
A belföldön nem letelepedett adóalany általánosforgalmiadó-visszatéríttetési jogával összefüggő viszonosság
fennállásáról szóló 8011/2007. (MK 186.) PM tájékoztató 2010. január 1-jén hatályát veszti.
Dr. Oszkó Péter s. k.,
pénzügyminiszter